श्रीकृष्ण कहते हैं–’राधे जो तुम हो वही मैं हूँ, हम दोनों में किंचित् भी भेद नहीं है। जैसे दूध में सफेदी, अग्नि में दाहिका शक्ति और पृथ्वी में गन्ध रहती है, उसी प्रकार मैं सदा तुममें रहता हूँ।

अर्थात *श्रीकृष्ण ही राधा हैं और राधा ही श्रीकृष्ण हैं। उन दोनों का प्रेम ही वंशी है। व्रज के रसिक संतों के अनुसार 
श्रीकृष्ण नवकिशोर है तो श्रीराधा नित्यकिशोरी। 
श्रीकृष्ण रसिकशिरोमणि हैं तो राधा प्रेम-रसदात्री हैं। 
श्रीकृष्ण के श्रीअंग में श्रीकिशोरीजी की झलक बनी रहती है तथा किशोरीजी के कमनीय कलेवर में श्रीकृष्ण की छवि समायी रहती है।